**S I N T E Z A**

**obiecţiilor şi propunerilor/recomandărilor**

 **la proiectul de lege pentru modificarea unor acte legislative (nr.unic 172/MF/CNPF/2020)**

|  |  |  |  |  |
| --- | --- | --- | --- | --- |
| **Conţinutul articolelor/ punctelor din proiectul prezentat spre avizare şi coordonare** | **Participantul la avizare (expertizare)/****consultare publică** | **Nr.****obiecţiei/ propunerii/recoman-dării** | **Conţinutul obiecţiei/****propunerii/recomandării** | **Argumentarea autorului proiectului** |
| **Avizare primară** |
|  | **Serviciul Prevenirea și Combaterea Spălării Banilor** | Lipsă de obiecții și propuneri |  |
|  | **Ministerul Economiei și Infrastructurii** | Lipsă de obiecții și propuneri |  |
| **Obiecţii şi propuneri de ordin general** |
|  | **Ministerul Justiției** | 1 | Modificările propuse în proiectul examinat sunt similare celor din proiectul de Lege pentru modificarea unor acte legislative (Legea nr. 548/1995 cu privire la Banca Națională a Moldovei, Codul administrativ etc.), aprobat prin Hotărîrea Guvernului nr. 136 din 4 martie 2020 (inițiativa legislativă a Guvernului nr. 172/2020). Prin urmare, recomandăm comasarea acestor proiecte în Parlament.  | **Comentariu**Comasarea propusă rămîne la latitudinea Parlamentului. O dată ce proiectul va ajunge spre examinare în Parlament, Comisia parlamentară de profil va examina această oportunitate cu eventuala comasare a acestor proiecte. |
|  | **Ministerul Justiției** | 2 | Potrivit art. 63 alin. (4) din Legea nr. 100/2017 cu privire la actele normative, articolele proiectului se vor aranja respectând cronologia adoptării legilor supuse modificării. | **Se acceptă**Articolele proiectului au fost rearanjate conform sugestiei. |
| **Obiecţii şi propuneri la articolele/punctele din proiect** |
| **Art. I. – Legea nr. 192/1998 privind Comisia Naţională a Pieţei Financiare** (republicată în Monitorul Oficial al Republicii Moldova, 2007, nr. 117–126 BIS), cu modificările ulterioare, se modifică după cum urmează:1. Articolul 22:

se completează cu alineatele (31) – (35) cu următorul cuprins: „(31)Notificarea actelor şi înscrisurilor în cadrul procedurilor administrative (altele decât cele stabilite la alineatul (3) se realizează prin:a) transmiterea (înmânarea) unei copii a actului, cu semnarea recipisei de primire; și/saub) prin scrisoare recomandată sau prin serviciu de curierat rapid, cu confirmare de primire; și/sauc) prin telefax; și/saue) pe cale electronică.Dacă comunicarea actului nu este posibilă prin niciuna dintre modalităţile de notificare prevăzute în prezentul alineat, inclusiv, în cazul, în care destinatarul refuză luarea de cunoştinţă, actul va fi comunicat în condițiile alin. (3).” | **Ministerul Justiției** | 3 | La pct. 4:Recomandăm completarea primei dispoziții a art. 22 alin. (31) cu cuvintele „una sau mai multe din următoarele modalități”, cu excluderea din reglementările derivate a textului „și/sau”. Concomitent, atragem atenția că, conform art. 51 alin. (6) din Legea nr. 100/2017, un alineat dintr-un act legislativ nu poate conține și un alineat nenumerotat, iar nerespectarea regulilor de numerotare a elementelor de structură face dificilă formularea ulterioară a unor norme de modificare. | **Se acceptă**Art.22 a fost definitivat conform propunerii, care se regăsește în alin. (3) expus în altă redacție. Totodată, propoziția expusă în alin. (31) a fost inclusă în alineat separat al art.22.  |
| 5. Articolul 23:alineatul (5) se completează cu următorul text: „Prin derogare de la art.171 alin.(4) din Codul administrativ, depunerea unei cereri de suspendare a executării unui act al Comisiei Naționale, nu implică suspendarea de drept a efectelor actului contestat.”; | 4 | La pct. 5, completarea art. 23 alin. (5), în limbajul normativ, este o propoziție, dar nu un text. Observația dată este valabilă pentru toate cazurile similare din art. IV. | **Se acceptă**Cuvîntul „text” a fost substituit cu cuvîntul „propoziție”.  |
| 6. Articolul 27:la alineatul (1) lit.a), după textul „funcțiunii, ” se completează cu textul „decât în cazurile și limitele prevăzute de prezenta lege și alte acte normative”. | 5 | La pct. 6, în art. 27 alin. (1) lit. a) cuvântul „funcțiunii” se utilizează la finalul literei. Prin urmare, în speță se va aplica regula de completare implicită la final, fără a individualiza după care cuvânt se va opera modificarea. | **Se acceptă**Propunerea de modificare a art.27 alin.(1) lit.a) a fost redactată conform propunerii. |
| **Art. IV. – Codul administrativ al Republicii Moldova nr. 116/2018** (Monitorul Oficial al Republicii Moldova, 2018, nr. 309-320, art.466) se modifică după cum urmează: 2. **Articolul** **57** alineatul (2) se completează cu textul „Prevederile prezentului alineat nu se aplică Comisiei Naționale a Pieței Financiare și atribuțiilor acesteia în raport cu entitățile licențiate, autorizate și supravegheate de Comisia Națională a Pieței Financiare.”. | 6 | La pct. 2 se va reanaliza completarea art. 57 alin. (2) cu propoziția „Prevederile prezentului alineat nu se aplică Comisiei Naționale a Pieței Financiare și atribuțiilor acesteia în raport cu entitățile licențiate, autorizate și supravegheate de Comisia Națională a Pieței Financiare.” Relevăm că, alin. (2) se aplică în cazul în care există riscul de amânare a efectuării unui act/operațiuni urgente, stabilind ope legis competența oricărei autorități publice de a lua măsurile urgente dacă evenimentul care impune măsura s-a produs în aria sa de competență teritorială, chiar dacă acea autoritate publică nu are competența materială. Autoritatea publică competentă material este informată în cel mult 3 zile, dată de la care competența de urgență încetează de drept. Dacă intenția a fost de a reglementa că și în cazurile urgente Comisia Națională a Pieței Financiare are competență exclusivă în raport cu entitățile licențiate, autorizate și supravegheate, se va stabili explicit acest fapt. Eventual, în nota informativă pot fi prezentate explicațiile de rigoare, or, în conformitate cu art. 71 alin. (4) din Legea nr. 100/2017 „La interpretarea actului normativ se ţine cont de nota informativă care a însoţit proiectul actului normativ respectiv şi de alte documente care permit identificarea voinţei autorităţii publice care a adoptat, a aprobat sau a emis actul normativ.” | **Se acceptă**A fost expus în altă redacție, mai explicit, la sugestia Ministerului justiției, fiind prezentate explicațiile de rigoare în nota informativă la proiect. Astfel, completarea la art. 57 alin.(2), va stabili explicit, că: ”Prevederile prezentului alineat nu se aplică în raport cu domeniul pieței financiare nebancare.”Având în vedere specificul pieței financiare nebancare, obiectivele de a asigura stabilitatea, transparența, siguranța și eficiența sectorului financiar nebancar, prevenirea riscurilor sistemice și manipulării pe piața financiară nebancară, protejarea drepturilor participanților la piața financiară nebancară (art.3 din Legea privind Comisia Națională a Pieței Financiare( Legea nr.192/1998), au fost puse pe seama unei autorități specializate, înzestrată în acest scop cu atribuțiile și garanțiile necesare de activitate, determinate imperativ de lege. Amendamentul are menirea excluderii intervențiilor în domeniile supravegheate de CNPF.Remarcăm, că în virtutea prevederilor Legii nr.192/1998 (art.1,4,7), autoritatea CNPF se extinde pe întreg teritoriu și asupra tuturor participanților pieței financiare nebancare. Conform prevederilor imperative ale art.4 alin.(5) din Legea nr.192/1998, în exercitarea atribuțiilor și împuternicirilor sale, stabilite de Legea prenotată, de actele legislative specifice fiecărui domeniu supravegheat, CNPF nu poate fi îngrădită de nici o altă autoritate (ceea ce presupune că nici o autoritate nu poate interveni în domeniile supravegheate de CNPF). Luînd în considerație, competenţa sa de reglementare şi supraveghere a unui domeniu specific/concret, C.N.P.F. ca autoritate responsabilă de domeniul financiar nebancar este cea mai indicată să aprobe „modul” în care se va proceda și, oportunitatea măsurii aplicate (reieșind din caracterul și impactul/scopul acesteia) în vederea asigurării stabilității, siguranței și eficienței sectorului financiar nebancar. **Or**, anume autoritatea de supraveghere este cea mai, în măsură să înţeleagă domeniul, să evalueze/analizeze și să identifice carenţele şi respectiv, să indice cele mai eficiente modalități de intervenție (supraveghere/ reglementare/remediere profesionistă a situației concrete). |
| 5. Articolul 144 alineatul (6) se completează cu litera d) cu următorul cuprins: „d) actul retras este licența/autorizația/confirmarea persoanelor cu funcții de răspundere (administratorilor)/permisul prealabil pentru deținerea participației calificate pe piața financiară nebancară.”.6. Articolul 146 alineatul (3) se completează cu textul „Termenul de un an prevăzut în prezentul alineat nu se aplică în cazul retragerii licenței/autorizației/confirmării persoanelor cu funcții de răspundere (administratorilor)/permisului prealabil pentru deținerea participației calificate pe piața financiară nebancară.”. |  | 7 | La pct. 5 și 6, se vor analiza suplimentar modificările propuse a fi operate în art. 144 alin. (6) și art. 146 alin. (3), referitoare la exceptarea unor acte ale Comisiei Naționale a Pieței Financiare de la termenul de decădere de 1 an de zile pentru retragerea/revocarea acestora. Relevăm că redacțiile în vigoare ale acestor prevederi au un scop complex, urmărind atât să sancționeze un comportament culpabil și neglijent în exclusivitate al autorității administrative în exercitarea atribuțiilor sale, care, aflând despre circumstanțele care justifică retragerea/revocarea actului administrativ respectiv, timp de 1 an de zile nu întreprinde nici o măsură care se impune de lege, cât și să asigure protecția efectivă a drepturilor și intereselor unui cerc larg de persoane particulare, care, în ipoteză, nu au nici o culpă în survenirea situațiilor prevăzute la art. 144 și 146 din Cod, prin aceasta asigurându-se și securitatea subsecventă a circuitului civil. | **Nu se acceptă.**În vederea ocrotirii intereselor publice, legea stabileşte norme special, accesul pe piaţa financiară nebancară fiind supusă unei evaluări complexe calitative din partea supraveghetorului prin prisma criteriilor de calitate, soliditate şi posibilă influenţă a participanţilor pieţii cunoscute generic pe plan internaţional ca „potrivit și adecvat" (fit and proper).Or, persoanele care au o activitate profesională trebuie să dea dovadă de o prudență mai accentuată în cadrul activității lor și este de așteptat ca aceștia să-și asume riscurile inerente activității lor. Orice participant profesionist al pieţei financiare nebancare, trebuie să-și organizeze întreaga activitate în conformitate cu regulile unei practici prudente și sănătoase, potrivită cu cerințele legislației și actele emise întru executarea/aplicarea acesteia.Măsurile aplicate de autoritate trebuie să beneficieze de încrederea publică în condiții libere de orice obstacole, pentru a se bucura de succes în exercitarea reușită a obiectivelor legale, în interes publicAstfel, pentru a fi capabilă să asigure îndeplinirea eficientă a obiectivelor sale, Comisia Națională trebuie să aibă libertatea de a interveni în orice moment, cu orice instrument considerat potrivit, în vederea corectării eventualelor abateri de la principiile/regulile de activitate profesionistă și scopul urmărit, motiv pentru care se impune necesitatea unei flexibilități în intervențiile CNPF (în interes public), care trebuie să le exercite în mod efectiv și descurajator pentru cei care urmăresc, direct sau indirect, lezarea sistemului financiar nebancar. Prin urmare, inclusiv, în așa mod, poate fi atins și în privința sectorului supravegheat de CNPF scopul normei prevăzute la art. 126 alin. (2) lit. c) din Constituție, potrivit căreia, Statul trebuie să asigure: […] c) protejarea intereselor naționale în activitatea economică, financiară şi valutară. Redacția amendamendelor propuse asigură scopul enunțat. |
| **Art. V. -** Prezenta lege intră în vigoare la data publicării în Monitorul Oficial al Republicii Moldova. |  | 8 | Cu referire referire la art. V, semnalăm că regula generală privind intrarea în vigoare a actelor normative, statuată în art. 56 alin. (1) din Legea nr. 100/2017, este că actele normative intră în vigoare după o lună de la data publicării. Rațiunea acestei nnorme rezidă în faptul ca subiecți vizați să aibă timp suficient de a se informa cu referire la conținutul noilor prevederi și a se conforma acestora. Prin urmare, nota informativă se va completa cu argumente suplimentare privind justificarea intrării în vigoare la data publicării.  | **Se acceptă**Pe lîngă temeiul legal indicat în nota informativă de intrare în vigoare a proiectului, s-au precizat argumentele de rigoare. Astfel, având în vedere importanța asigurării unei celerități în buna desfășurare a măsurilor autorității de supraveghere, consolidarea eficienței cărora au menirea s-o asigure amendamentele propuse, pentru fortificarea condițiilor necesare realizării obiectivelor ordinii de drept în domeniul pieții financiar nebancare, se relevă necesitatea intrării în vigoare a reglementărilor propuse, la data publicării în Monitorul Oficial al Republicii Moldova (conform art. 56 alin.(3) din Legea nr. 100/2017 cu privire la actele normative). De asemenea, intrarea în vigoare la data publicării, în cazul dat, nu este condiționată de careva circunstanțe/formalități necesare de a fi îndeplinite. |
| **Art. IV. – Codul administrativ al Republicii Moldova nr. 116/2018** (Monitorul Oficial al Republicii Moldova, 2018, nr. 309-320, art.466) se modifică după cum urmează:Articolul 146 alineatul (3) se completează cu textul „Termenul de un an prevăzut în prezentul alineat nu se aplică în cazul retragerii licenței/autorizației/confirmării persoanelor cu funcții de răspundere (administratorilor)/permisului prealabil pentru deținerea participației calificate pe piața financiară nebancară.”. | **Centrul Național Anticorupție** | 9 | Reglementarea unui termen posibil mai extins (3 ani) decât cel prevăzut actualmente în Codul administrativ, în interiorul căruia CNPF poate să revoce actul administrativ emis cu încălcări, calculate din data cunoașterii despre această încălcare.  | **Se acceptă**Completarea, potrivit proiectului, a art.146 alin.(3) din Codul administrativ a fost exclusă. |
| **Avizare repetată** |
|  | **Serviciul Prevenirea și Combaterea Spălării Banilor** | Lipsă de obiecții și propuneri(prin e-mail la data de 09 aprilie 2020) |  |
|  | **Ministerul Economiei și Infrastructurii** | Lipsă de obiecții și propuneri |  |
|  | **Ministerul Justiției** | Lipsă de obiecții și propuneri |  |
|  | **Centrul Național Anticorupție** | Lipsă de obiecții și propuneri |  |